
1. BENDROSIOS NUOSTATOS

1.1. Perkančioji organizacija yra SĮ „Kompata“, kuri vykdys pirkimo procedūras, bei vykdys užsakovo funkcijas, kaip nustatyta LR statybos įstatyme bei pirkimo sutarties sąlygose. 
1.2. Pirkimas vykdomas vadovaujantis Lietuvos Respublikos viešųjų pirkimų įstatymu (aktualia redakcija) (toliau – Viešųjų pirkimų įstatymas arba VPĮ), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis pirkimo sąlygomis. 
1.3. Vartojamos pagrindinės sąvokos, apibrėžtos LR Viešųjų pirkimų įstatyme. 
1.4. Skelbimas apie pirkimą paskelbtas Europos Sąjungos oficialiame leidinyje (taikoma tarptautinių pirkimų atveju), Viešųjų pirkimų įstatymo nustatyta tvarka naudojantis Centrinės viešųjų pirkimų informacinės sistemos priemonėmis (toliau – CVP IS), interneto adresu: https://pirkimai.eviesiejipirkimai.lt. Pirkimo dokumentai skelbiami CVP IS. Pirkime gali dalyvauti tik CVP IS registruoti tiekėjai (toliau – tiekėjai arba dalyviai). 
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų bei konfidencialumo ir nešališkumo reikalavimų. Perkančioji organizacija, vykdydama pirkimą, siekia racionaliai naudoti tam skirtas lėšas bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis. 
1.6. Perkančioji organizacija yra pridėtinės vertės mokesčio (toliau – PVM) mokėtoja. 
1.7. Perkančiosios organizacijos darbuotojas, įgaliotas palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus nurodytas skelbimo apie pirkimą I.1 punkte. 
1.8. Visos pirkimo sąlygos nustatytos pirkimo dokumentuose (toliau – pirkimo dokumentai): 
1.8.1. skelbime apie pirkimą; 
1.8.2. pirkimo bendrosiose ir specialiosiose sąlygose (kartu su priedais); 
1.8.3. dokumentų paaiškinimuose (patikslinimuose), taip pat atsakymuose į tiekėjų klausimus (jei tokių bus); 1.8.4. kituose CVP IS priemonėmis pateiktuose dokumentuose. 
1.9. Jei pirkimas vykdomas ne Centrinės perkančiosios organizacijos katalogo priemonėmis, nepirkimo priežastys nurodytos Specialiųjų sąlygų 2.3 punkte. 
1.10. Pirkimo objekto neskaidymo į atskiras dalis pagrindimas (jei pirkimo objektas neskaidomas į dalis) nurodytas Specialiųjų sąlygų 2.2 punkte. 

2. PIRKIMO OBJEKTAS

2.1. Pirkimo objektas nurodytas Specialiųjų sąlygų 2.1 punkte. Pirkimo objektas apibūdintas ir reikalavimai jam nustatyti techninėje specifikacijoje. 
2.2. Informacija apie Pasiūlymų pateikimą:

	Tuo atveju, kai Pirkimo objektas į dalis neskaidomas: 
	Tuo atveju, kai Pirkimo objektas į dalis skaidomas: 

	Tiekėjas turi pateikti vieną Pasiūlymą visai Pirkimo objekto apimčiai. Sutartis (Preliminarioji sutartis) dėl viso Pirkimo objekto bus sudaroma su tuo (-ais) dalyviu (-iais), kuris (-ie) bus atrinktas (-i) kaip laimėjęs (-ę) dalyvis (-iai). 
	Pirkimo objekto dalys ir informacija apie tai, kelioms Pirkimo objekto dalims (vienai, dviem ir daugiau) tiekėjas gali pateikti Pasiūlymą ir kita susijusi informacija, nurodyta Specialiųjų sąlygų 2 dalyje. Sutartis (Preliminarioji sutartis) bus sudaroma su tuo (-ais) dalyviu (-iais), kuris (-ie) bus atrinktas (-i) kaip laimėjęs (-ę) dalyvis (-iai) konkrečiai Pirkimo objekto daliai. 


2.3. Alternatyvius pasiūlymus teikti draudžiama.
2.4. Jei pirkimo objektas skaidomas į atskiras dalis, kiekvienai pirkimo objekto daliai sudaroma atskira pirkimo sutartis. Jei tas pats tiekėjas laimės keliose pirkimo objekto dalyse, gali būti sudaroma viena sutartis, apimanti kelias laimėtas pirkimo objekto dalis. 
2.5. Sutarties kainodara nurodyta Specialiųjų sąlygų 7 skyriuje.

3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
3.1. Tiekėjas (taip pat visi tiekėjų grupės nariai, jei pasiūlymą pateikia tiekėjų grupė) ir ūkio subjektai, kurių pajėgumais remsis tiekėjas, turi neturėti nei vieno tiekėjų pašalinimo pagrindo ir atitikti jiems pirkimo dokumentuose keliamus kvalifikacijos reikalavimus. 
3.2. Tiekėjai, dalyvaujantys pirkime, pareikšdami, kad nėra tiekėjo pašalinimo pagrindų ir, kad jie tenkina pirkimo dokumentuose nustatytus kvalifikacijos reikalavimus, turi pateikti „Europos bendrasis viešųjų pirkimų dokumentas“ (toliau – EBVPD) pagal Viešųjų pirkimų įstatymo 50 straipsnyje nustatytus reikalavimus. EBVPD pildomas jį įkėlus į Europos Komisijos interneto svetainę https://ec.europa.eu/tools/espd?lang=lt ir užpildžius bei atsisiuntus pateikiamas kartu su pasiūlymu (XML ar pdf formatu). EBVPD pildymo instrukciją galima rasti Viešųjų pirkimų tarnybos internetinėje svetainėje adresu http://vpt.lrv.lt/lt/naujienos/ebvpd-pildymo-rekomendacijos. Jei pasiūlymą teikia tiekėjų grupė arba tiekėjas pasiūlyme nurodo, kad bus pasitelkiami kiti ūkio subjektai, kartu su pasiūlymu turi būti pateikti atskiras kiekvieno grupės nario ir (ar) kito ūkio subjekto užpildytas EBVPD. 
3.3. Perkantysis subjektas pirmiausia atliks EBVPD ir Deklaracijų patikrinimo procedūrą, įvertins pasiūlymus, o po to tikrins, ar nėra ekonomiškai naudingiausią pasiūlymą pateikusio dalyvio pašalinimo pagrindų ir ar šio dalyvio kvalifikacija atitinka nustatytus reikalavimus, prieš tai tik šio dalyvio paprašęs pateikti 3.4 ir 3.6 punktuose nurodytų pašalinimo pagrindų nebuvimą patvirtinančius ir kvalifikacijos atitiktį pagrindžiančius dokumentus. 
3.4. Tiekėjas (taip pat visi ūkio subjektų grupės nariai, jei pasiūlymą pateikia ūkio subjektų grupė) ir ūkio subjektai, kurių pajėgumais remiasi tiekėjas, dalyvaujantys Pirkime, privalo neturėti žemiau nurodytų tiekėjų pašalinimo pagrindų:

	Eil. Nr. 
	Tiekėjo pašalinimo pagrindai 
	Pašalinimo pagrindų nebuvimą įrodantys dokumentai 

	3.3.1. 
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką: 
1) dalyvavimą nusikalstamame susivienijime, jo organizavimą ar vadovavimą jam; 
2) kyšininkavimą, prekybą poveikiu, papirkimą; 3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje; 4) nusikalstamą bankrotą; 5) teroristinį ir su teroristine veikla susijusį nusikaltimą; 6) nusikalstamu būdu gauto turto legalizavimą; 7) prekybą žmonėmis, vaiko pirkimą arba pardavimą; 8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose. Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl: 1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą; 2) tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti tiekėjo apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą; 3) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	Pateikiama su pasiūlymu: EBVPD. 
EBVPD nurodytą informaciją pagrindžiantys dokumentai kartu su pasiūlymu neteikiami. 
Perkančiajai organizacijai atlikus EBVPD patikrinimo procedūrą, patikrinus pasiūlymus ir nustačius galimą laimėtoją, tik jo yra prašoma pateikti dokumentus, patvirtinančius pašalinimo pagrindų nebuvimą: Iš Lietuvoje įsteigtų subjektų reikalaujama: • išrašo iš teismo sprendimo arba • Informatikos ir ryšių departamento prie Vidaus reikalų ministerijos pažymos, arba • valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Iš ne Lietuvoje įsteigtų subjektų reikalaujama: • atitinkamos užsienio šalies institucijos dokumento1 . Nurodyti dokumentai turi būti išduoti ne anksčiau kaip 60 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

	3.3.2. 
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą. 
Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl: 1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą; 2) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. 
Tačiau ši nuostata netaikoma, jeigu: 
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus; 
2) įsiskolinimo suma neviršija 50 Eur (penkiasdešimt eurų); 
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	Pateikiama su pasiūlymu: EBVPD. EBVPD nurodytą informaciją pagrindžiantys dokumentai kartu su pasiūlymu neteikiami. 
Perkančiajai organizacijai atlikus EBVPD patikrinimo procedūrą, patikrinus pasiūlymus ir nustačius galimą laimėtoją, tik jo yra prašoma pateikti dokumentus, patvirtinančius pašalinimo pagrindų nebuvimą: 
1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma: 
Valstybinės mokesčių inspekcijos prie Lietuvos Respublikos finansų ministerijos išduoto dokumento arba valstybės įmonės Registrų centro Lietuvos Respublikos 
Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. 
Iš ne Lietuvoje įsteigtų subjektų reikalaujama: 
• atitinkamos užsienio šalies institucijos dokumento1. 
Nurodyti dokumentai turi būti išduoti ne anksčiau kaip 60 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 60 dienų, jas skaičiuojant atgal nuo 2022-10-14. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. 2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma: 2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu http://draudejai.sodra.lt/draud eju_viesi_duomenys/. Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. 2.2) Jeigu tiekėjas yra fizinis asmuo, registruotas Lietuvos Respublikoje, jis pateikia „Sodros“ išduotą dokumentą arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. 
Iš ne Lietuvoje įsteigtų subjektų reikalaujama - atitinkamos užsienio šalies kompetentingos institucijos dokumento1 . Nurodyti dokumentai turi būti išduoti ne anksčiau kaip 60 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. 
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas 

	3.3.3. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 

	3.3.4. 
	Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į  interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 

	3.3.5. 
	Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 

	3.3.6. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją: 
https://vpt.lrv.lt/melaginga-informacija-pateikusiu-tiekeju-sarasas-3


	3.3.7. 
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 

	3.3.8. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. 

	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją: 
https://vpt.lrv.lt/lt/pasalinimo -pagrindai-1/nepatikimi-tiekejai-1 
https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas 

	3.3.9. 
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 

	3.3.10. 
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs rimtą profesinį pažeidimą, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją. 

	3.3.11. 
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. 
	Pateikiama su pasiūlymu: EBVPD. 
Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. 
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 



3.4. Su pasiūlymu teikiamas tik EBVPD. Perkančioji organizacija su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo (galimo laimėtojo) prieš nustatant laimėjusį pasiūlymą. Vis dėlto, perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą. 
3.5. Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi. 
3.6. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas). 
3.7. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 dalyje nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją. 
3.8. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją perkančioji organizacija pasitikrina „e-Certis“, adresu https://ec.europa.eu/tools/ecertis/. 
3.9. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji: 
3.9.1.turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis; 
3.9.2.šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje aukščiau esančios lentelės eilutėje). 
3.10. Jeigu ne Lietuvoje įsteigtas tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse, nes valstybėje narėje ar 13 atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse keliamų klausimų, jie gali būti pakeisti: 
3.10.1. priesaikos deklaracija; 
3.10.2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. 
3.11. Pateikiant tiekėjo pašalinimo pagrindų nebuvimą įrodančių dokumentų skaitmenines kopijas, Perkančioji organizacija pasilieka sau teisę prašyti tiekėjo dokumentų originalų. 

4. TIEKĖJO KVALIFIKACIJOS REIKALAVIMAI

4.1. Reikalavimai nurodyti Specialiųjų sąlygų III skyriuje (jei taikomi). 
4.2. Tiekėjas gali remtis kitų ūkio subjektų pajėgumais pagal VPĮ 49 straipsnį, kad atitiktų pirkimo dokumentuose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju bus tiekėjas ar jo pasitelkiamas ūkio subjektas įdarbins. 
4.3. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai tiekėjui bus prieinami sutarties vykdymo metu. Tikrindama, ar tiekėjui bus prieinami kitų ūkio subjektų, kurių pajėgumais jis remiasi, turimi ištekliai, perkančioji organizacija iš jo priima bet kokias tai patvirtinančias priemones. 
4.4. Skirtingi tiekėjai gali remtis tų pačių ūkio subjektų pajėgumais. 
4.5. Tiekėjų grupė gali remtis grupės dalyvių arba kitų ūkio subjektų pajėgumais, laikantis šiame pirkimo sąlygų skyriuje nustatytų sąlygų. 
4.6. Paslaugų teikimo ar darbų įsigijimo atvejais, perkančiajai organizacijai keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas gali remtis kitų ūkio subjektų pajėgumais tik tuomet, kai tie ūkio subjektai, kurių pajėgumais buvo pasiremta, patys ir teiks tas paslaugas ar atliks darbus, kuriems reikia jų pajėgumų. 
4.7. Perkančioji organizacija patikrina, ar ūkio subjektai, kurių pajėgumais ketina remtis tiekėjas, tenkina keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina keliamų kvalifikacijos reikalavimų arba jo padėtis atitinka bent vieną pagal VPĮ 46 straipsnį perkančiosios organizacijos nustatytą pašalinimo pagrindą, perkančioji organizacija pareikalauja per jos nustatytą terminą pakeisti jį reikalavimus atitinkančiu ūkio subjektu. 

5. TIEKĖJŲ GRUPĖS DALYVAVIMAS PIRKIMO PROCEDŪROSE

5.1. Pasiūlymą gali pateikti ūkio subjektų grupė. Pirkime pasiūlymą teikianti ūkio subjektų grupė, turi pateikti jungtinės veiklos sutarties kopiją. Jungtinės veiklos sutartyje privalo būti nurodyta: 
5.1.1.ūkio subjektų grupės sudėtis ir kiekvieno tiekėjų grupės dalyvio įsipareigojimai, vykdant numatomą su perkančiąja organizacija sudaryti sutartį, šių 14 įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę; 
5.1.2.solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį); 
5.1.3.kuris šios sutarties dalyvis yra įgaliojamas ūkio subjektų grupės vardu teikti pasiūlymą, bendrauti su perkančiąja organizacija CVP IS priemonėmis (atsakyti į pateiktus klausimus, tikslinti pasiūlymą, teikti dokumentus ir kt.), o laimėjus pirkimą, – pasirašyti sutartį su perkančiąja organizacija, teikti sąskaitas-faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt. 
5.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus laimėjusiu ir pasiūlius sudaryti sutartį, ši ūkio subjektų grupė įgytų tam tikrą teisinę formą. 

6. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)

6.1. Tiekėjas savo pasiūlyme privalo nurodyti kokiai sutarties daliai ir kokius subtiekėjus, jeigu jie yra žinomi, tiekėjas ketina pasitelkti. 
6.2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų. 
6.3. Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
6.4. Jeigu pagal Bendrųjų sąlygų III skyrių yra tikrinama, ar nėra VPĮ 46 straipsnyje nurodytų subtiekėjo pašalinimo pagrindų, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai. Tokiu atveju, jeigu subtiekėjo padėtis atitinka bent vieną pirkimo dokumentuose nustatytą subtiekėjo pašalinimo pagrindą, perkančioji organizacija reikalauja, kad tiekėjas per perkančiosios organizacijos nustatytą terminą pakeistų minėtą subtiekėją reikalavimus atitinkančiu subtiekėju. 
6.5. Perkančioji organizacija nustato tiesioginio atsiskaitymo su subtiekėjais galimybę ir tokio atsiskaitymo tvarką sutartyje su tiekėju. 

7. PASIŪLYMŲ RENGIMAS, PATEIKIMAS, KEITIMAS

7.1. Pateikdamas pasiūlymą, tiekėjas sutinka su visais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui. 
7.2. Pasiūlymas turi būti pateikiamas tik elektroninėmis priemonėmis, naudojant CVP IS, adresu https://pirkimai.eviesiejipirkimai.lt. Elektroninis pasiūlymas gali būti pasirašytas tiekėjo arba jo įgalioto asmens kvalifikuotu elektroniniu parašu. Pasiūlymai, pateikti vokuose popierine forma, nebus priimami ir vertinami, o bus grąžinami neatplėšti tiekėjui. 
7.3. Jeigu Perkančioji organizacija, kaip nurodyta Specialiųjų sąlygų V skyriuje, numato Pasiūlymus vertinti pagal kainos ar sąnaudų ir kokybės santykį ir Perkančiosios organizacijos 15 pasirinktos vertinti Pasiūlymo techninės charakteristikos nėra kiekybiškai vertinamos, Pirkimo sąlygose nurodoma, kad tiekėjai Pasiūlymą pateikia dviem dalimis (dviejose elektroninių pasiūlymų dėžutėse arba dviejuose vokuose), kurių vienoje būtų pateikta kaina arba sąnaudos, kitoje – likęs Pasiūlymas (techniniai pasiūlymo duomenys, kita informacija ir dokumentai). Perkančioji organizacija šiuo atveju: 
7.3.1. jei Pasiūlymai pateikiami elektroninėmis priemonėmis, perkančioji organizacija užtikrina, kad su Pasiūlymo dalimi, kurioje pateikta kaina arba sąnaudos, galėtų susipažinti tik po to, kai bus įvertinta Pasiūlymo dalis, kurioje pateikti techniniai Pasiūlymo duomenys, kita informacija ir dokumentai; 
7.3.2. Pasiūlymus gali teikti tik CVP IS registruoti tiekėjai, kurie yra užsiregistravę CVP IS adresu https://pirkimai.eviesiejipirkimai.lt. Visi dokumentai, patvirtinantys tiekėjų pašalinimo pagrindų nebuvimą, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc, xml ir kt.). 
7.4. Pasiūlymai ir kita korespondencija bei dokumentai gali būti pateikiami kalbomis, nurodytomis skelbimo apie pirkimą IV.2.4. punkte jei pirkimo dokumentuose nenurodyta kitaip. Jei dokumentai yra išduoti kitomis nei skelbimo apie pirkimą IV.2.4. punkte nurodytos kalbomis, tokiu atveju prie šių dokumentų turi būti pridedamas dokumento vertimas į bent vieną iš nurodytų kalbų. 
7.5. Perkančiajai organizacijai kilus įtarimų dėl Pasiūlyme pateikto dokumento vertimo kokybės ir (ar) jo atitikimo dokumento originalo turiniui, perkančioji organizacija turi teisę prašyti tiekėjo pateikti vertėjo parašu ir vertimų biuro anspaudu patvirtintą šio dokumento vertimą į bent vieną skelbimo apie pirkimą IV.2.4 punkte nurodytą kalbą. 
7.6. Pasiūlymą sudaro CVP IS priemonėmis pateiktų dokumentų elektroninėje formoje, duomenų ir atsakymų CVP IS priemonėmis visuma (perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus popierine forma):
7.6.1. CVP IS pasiūlymo lango eilutėje „Prisegti dokumentai“ turi būti pateikta kartu su pasiūlymu:
	Eil. Nr. 
	Dokumentas 
	Dokumento pateikimas 

	7.6.1.1.
	Užpildyta pasiūlymo forma (Specialiųjų sąlygų  priedas). 
	Dokumento pateikimas nurodytas Specialiųjų sąlygų  priede 
Pateikiamas užpildytas ir pasirašytas dokumentas elektroninėje formoje 

	7.6.1.2. 
	Jungtinės veiklos sutartis (jei pasiūlymą pateikia jungtinės veiklos sutarties pagrindu veikianti tiekėjų grupė) (pagal bendrųjų sąlygų 5.1. p.). 
	Pateikiamas skenuotas pasirašytas dokumentas elektroninėje formoje 

	7.6.1.3. 
	Bendrųjų sąlygų 4.3. punkte nurodyti dokumentai (susitarimai su ūkio subjektu, kad jo ištekliai sutarties vykdymo metu bus 
	Pateikiamas skenuotas pasirašytas dokumentas elektroninėje formoje 

	7.6.1.4.* 
	Įgaliojimas ar kitas dokumentas, suteikiantis teisę pateikti ir pasirašyti pasiūlymą bei kitus dokumentus (jei pasiūlymą pateikia ne vadovas). 
	Pateikiamas skenuotas pasirašytas dokumentas elektroninėje formoje 

	7.6.1.5. 
	Užpildytas EBVPD (Specialiųjų sąlygų  priedas). 
	Dokumentų pateikimas nurodytas 
Specialiųjų sąlygų  priede 
Pateikiamas skenuotas pasirašytas dokumentas elektroninėje formoje 

	7.6.1.6. 
	Kiti reikalaujami dokumentai, nurodyti Specialiųjų sąlygų  priede „Pasiūlymo forma“ ir (ar) numatyti techninėje specifikacijoje (ir jos prieduose) bei specialiosiose sąlygose
	Pateikiami skenuoti pasirašyti dokumentai elektroninėje formoje 


Pastaba: * – bet kokie tiekėjo įgalioto asmens įgalinimai (pateikti ir pasirašyti pasiūlymą ir kitus dokumentus parašu ir t. t.) turi būti patvirtinti pridedamu įgaliojimu (pateikiamas skenuotas dokumentas elektronine forma). Nesant pridėto įgaliojimo arba jei pridėtas įgaliojimas yra netikslus, neišsamus arba negaliojantis, perkančioji organizacija gali raštu CVP IS pareikalauti pateikti įgaliojimą. Perkančiajai organizacijai paprašius pateikti kartu su pasiūlymu nepateiktą įgaliojimą arba perkančiajai organizacijai paprašius patikslinti, papildyti kartu su pasiūlymu pateiktą įgaliojimą, o tiekėjui – to nepadarius, bus laikoma, kad įgaliotas asmuo neturi teisės atlikti veiksmus ar priimti sprendimus, susijusius su šiuo pirkimu, taip pat tokio tiekėjo pasiūlymas atmetamas ir toliau nenagrinėjamas. 
7.7. Tiekėjas gali pateikti tik vieną pasiūlymą – individualiai arba kaip tiekėjų grupės narys. Jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti. 
7.8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. 
7.9. Pasiūlymas turi būti pateiktas iki skelbimo apie pirkimą nurodyto termino tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę. 
7.10. Siūlomos pirkimo objekto (dalies – jei pirkimo objektas skaidomas į dalis) pasiūlymo kaina yra laikoma tik ta kaina, kurią tiekėjas nurodė Specialiųjų sąlygų  priede pateikdamas pasiūlymą CVP IS lange „Prisegti dokumentai“ ir tame pačiame lange, paspaudė nuorodą „Pateikti pasiūlymą“. 
7.11. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Esant neatitikimams tarp Pasiūlymo formoje ir kituose tiekėjo kartu su Pasiūlymu pateiktuose dokumentuose nurodytos tiekėjo siūlomos Pasiūlymo kainos, galutine Pasiūlymo kaina yra laikoma Pasiūlymo formoje nurodyta kaina. 
7.12. Užšifruoti kainų pasiūlymai gali būti pateikiami (prisegami) iki pasiūlymų pateikimo termino pabaigos, taip pat kaip ir neužšifruoti kainų pasiūlymai (plačiau apie pasiūlymų šifravimą žr.: bendrųjų sąlygų X skyriuje). 
7.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali (tokia informacija gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai). Konfidencialia informacija negali būti laikoma informacija nurodyta Viešųjų pirkimų įstatymo 20 str. 2 dalyje. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir stebėtojai negali atskleisti tiekėjo pateiktos informacijos, kurią tiekėjas nurodė kaip konfidencialią. Konfidencialius dokumentus tiekėjas nurodo pasiūlymo formoje (specialiųjų sąlygų 3 priede). Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip 17 konfidenciali. Jeigu perkančiajai organizacijai kils abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 5 darbo dienos, nepateiks tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
7.14. Pasiūlyme nurodoma prekių/paslaugų/darbų kaina pateikiama eurais, turi būti išreikšta ir apskaičiuota taip, kaip nurodyta Specialiųjų sąlygų priede. Apskaičiuojant kainą, turi būti atsižvelgta į visas kainos sudėtines dalis, į techninės specifikacijos reikalavimus ir pan. Į prekių/paslaugų/darbų kainą turi būti įskaityti visi mokesčiai ir visos tiekėjo išlaidos, susijusios su pirkimo objektu, taip pat ir PVM. Įkainiai eurais su/be PVM pasiūlyme nurodomi suapvalinti, paliekant ne daugiau kaip du skaitmenis po kablelio (jei specialiųjų sąlygų 3 priede nenurodyta kitaip). 
7.15. Pasiūlymas turi galioti ne trumpiau nei skelbime apie pirkimą IV.2.6. punkte nurodyto termino nuo pasiūlymų pateikimo termino pabaigos. 
7.16. Pirkimo procedūrų metu perkančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai, pratęsia pasiūlymo galiojimo terminą bei pateikia naują pasiūlymo galiojimo užtikrinimą patvirtinantį dokumentą, jeigu jo buvo reikalaujama. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia arba nepateikia naujo pasiūlymo galiojimo užtikrinimo (jeigu jo buvo reikalaujama), laikoma, kad jis atmetė prašymą pratęsti savo pasiūlymo galiojimo terminą. 
7.17. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams. 
7.18. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos. Norėdamas atsiimti ar pakeisti pasiūlymą, Tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo. 
7.19. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. 
7.20. Perkančioji organizacija neatlygina tiekėjams išlaidų, patirtų rengiant ir pateikiant pasiūlymus. 

8. PASIŪLYMO GALIOJIMO UŽTIKRINIMAS

8.1.Tiekėjo pateikiamo pasiūlymo galiojimas turi būti užtikrinamas tik vienu iš šių būdu: 
8.1.1. užtikrintas Lietuvos Respublikoje ar užsienyje registruoto banko ar kredito unijos garantija (originalas); 
8.1.2. Lietuvos Respublikoje ar užsienyje registruotos draudimo bendrovės laidavimo draudimas; 
8.1.3. piniginis užstatas: į perkančiosios organizacijos atsiskaitomąją sąskaitą LT387300010092369756 „Swedbank” AB, banko kodas 73000 pervesti pinigai. Kartu su pasiūlymu elektronine forma pateikiama skenuota pavedimo arba kvito kopija. Būtina nurodyti mokėjimo paskirtį: pasiūlymo galiojimo užtikrinimas atviram pirkimui „Atliekų surinkimo automobilis su pusiau automatiniu konteinerių kėlimo mechanizmu. Pasiūlymo galiojimo garantija.” 
8.2. Tiekėjo pateikiamo pasiūlymo užtikrinimo vertė – ne mažiau 3% (trys procentai) nuo bendros pasiūlymo vertės be PVM. Pasiūlymo užtikrinimas turi galioti visą pasiūlymo galiojimo laikotarpį. 
8.3. Originalus pasiūlymo galiojimo užtikrinimo dokumentas, pasirašytas pasiūlymo galiojimo užtikrinimą išdavusio banko, kredito unijos ar draudimo bendrovės turi būti pasirašytas saugiu kvalifikuotu elektroniniu parašu. Jeigu nėra įmanoma pasiūlymo galiojimą užtikrinančio dokumento (originalo) pateikti elektroninėmis priemonėmis, naudojant CVP IS, tai pasiūlymo galiojimo užtikrinimo originalas perkančiajai organizacijai turi būti pateiktas iki pasiūlymų pateikimo termino pabaigos. 
8.4. Pasiūlymo galiojimo garantija reikalinga tam, kad užtikrintų šias sąlygas: 
8.4.1.tiekėjas savo pasiūlymo galiojimo laikotarpiu neatšauks ir nepakeis pasiūlymo; 
8.4.2.tiekėjas neatsisakys pasirašyti sutartį pirkimo dokumentuose nurodytomis sąlygomis perkančiosios organizacijos nurodytu laiku; 
8.4.3.tiekėjas, laimėjęs pirkimą, numatyta tvarka pateiks sutarties įvykdymo užtikrinimą. 
8.5. Pasiūlymo galiojimo užtikrinime nurodyta suma besąlygiškai išmokama perkančiajai organizacijai, jei bent viena iš sąlygų nurodytų 6.4.1 – 6.4.3 punktuose yra neįvykdoma. 
8.6. Prieš pateikdamas pasiūlymo galiojimo užtikrinimą tiekėjas gali prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą. Patvirtinimas neatima teisės iš perkančiosios organizacijos atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar juos vykdė netinkamai.
8.7. Perkančioji organizacija, tiekėjui pareikalavus, įsipareigoja nedelsdama ir ne vėliau kaip per 7 (septynias) kalendorines dienas grąžinti pasiūlymo galiojimą užtikrinantį dokumentą, kai: 
8.7.1. pasibaigia pasiūlymų užtikrinimo galiojimo laikas; 
8.7.2. įsigalioja pirkimo sutartis ir pirkimo sutarties įvykdymo užtikrinimas; 
8.7.3. buvo nutrauktos pirkimo procedūros. 
8.8. Pasiūlymo galiojimo užtikrinime turi būti nurodyta, kad bankas arba draudimo bendrovė įsipareigoja perkančiajai organizacijai sumokėti garantijoje arba laidavime nurodytą sumą, esant bent vienai iš šių sąlygų: 
8.8.1.tiekėjas atsisako savo pasiūlymo jo galiojimo laikotarpiu, nurodytu pasiūlyme; 
8.8.2.tiekėjas, kurio pasiūlymas gali būti pripažintas laimėjusiu, iki perkančiosios organizacijos nustatyto termino nepateikia perkančiosios organizacijos prašomų patikslinti, pateikti pašalinimo pagrindų nebuvimo ir (ar) kvalifikaciją, ir (ar) pasitelkiamus subteikėjus patvirtinančių dokumentų; 
8.8.3.laimėjęs pirkimą, tiekėjas atsisako pasirašyti sutartį pagal pirkimo sąlygų apraše nustatytas sutarties sąlygas. Jei iki perkančiosios organizacijos nurodyto laiko jis nepasirašo sutarties, laikoma, kad tiekėjas atsisakė pasirašyti sutartį; 
8.8.4.tiekėjas, kurio pasiūlymas laimėjo viešąjį pirkimą, nepateikia sutarties sąlygų įvykdymą užtikrinančio dokumento. 
8.9. Gavęs perkančiosios organizacijos pirmą rašytinį reikalavimą, garantiją suteikęs bankas arba laidavimą suteikusi draudimo bendrovė privalo sumokėti perkančiajai organizacijai garantijoje arba laidavime nurodytą pinigų sumą, nereikalaudami, kad perkančioji organizacija savo reikalavimą pagrįstų, su sąlyga, kad Perkančioji organizacija pažymės, jog reikalaujama suma priklauso nuo vienos iš 6.8. punkte nurodytų sąlygų, įvardindama šią sąlygą. 
8.10. Pasiūlymų galiojimą užtikrinantis dokumentas (originalas) negrąžinamas, jeigu jis nebuvo pateiktas atskirai, kaip to reikalaujama, taip pat tais atvejais, kai pasiūlymo galiojimas pateiktas elektronine forma. 

9. PIRKIMO DOKUMENTŲ PAAIŠKINIMAS IR PATIKSLINIMAS

9.1. Pirkimo dokumentai gali būti paaiškinami, patikslinami tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti pirkimo dokumentus gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 9 dienoms (supaprastintų pirkimų atveju - 6 dienoms) iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima. 
9.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti pirkimo dokumentus. 
9.3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti pirkimo dokumentus, jeigu jis buvo pateiktas nepasibaigus bendrųjų sąlygų 9.1. punkte nurodytam terminui, arba aiškindama, tikslindama pirkimo dokumentus savo iniciatyva, perkančioji organizacija turi paaiškinimus, patikslinimus paskelbti CVP IS bei teikti tik CVP IS priemonėmis prie pirkimo prisijungusiems tiekėjams, ne vėliau kaip likus 6 dienoms (supaprastintų pirkimų atveju - 4 dienoms) iki pasiūlymų pateikimo termino pabaigos. Perkančioji organizacija tiek aiškindama, tikslindama pirkimo dokumentus savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS bei teikia visiems CVP IS priemonėmis prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus. 
9.4. Jeigu perkančioji organizacija, paaiškindama ar patikslindama pirkimo dokumentus, CVP IS susirašinėjimo priemonėmis rašydama pranešimą prideda („prisega“) dokumentą, ji privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimą ir kitų rekvizitų.
9.5. Tuo atveju, kai tikslinama skelbime apie pirkimą paskelbta informacija, perkančioji organizacija nustatyta tvarka paskelbia klaidų ištaisymo skelbimą. 
9.6. Komisija, atsižvelgdama į informacijos ir pirkimo dokumentų pakeitimų svarbą, pratęsia pasiūlymų pateikimo terminą, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 6 dienoms (supaprastintų pirkimų atveju - 4 dienoms) iki pasiūlymų pateikimo termino pabaigos, nors šios informacijos buvo paprašyta laiku. 
9.7. Jeigu vykdant pirkimo procedūras turi būti atlikti reikšmingi pirkimo dokumentų pakeitimai, pirkimas nutraukiamas ir vykdomas iš naujo. 
9.8. Jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, komisija pasiūlymų pateikimo termino nepratęsia. 
9.9. Pranešimus apie pasiūlymų pateikimo termino nukėlimą komisija taip pat paskelbia CVP IS ir išsiunčia prie pirkimo prisijungusiems tiekėjams. 

10. PASIŪLYMO ŠIFRAVIMAS

10.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi: 
10.1.1. iki pasiūlymų pateikimo termino pabaigos, naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina); 
10.1.2. iki susipažinimo su CVP IS priemonėmis pateiktais pasiūlymais vokų atplėšimo procedūros (posėdžio) pradžios CVP IS susirašinėjimo 19 priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. 
10.2. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis: elektroniniu paštu arba raštu, nurodytu skelbimo apie pirkimą I.1 punkte, nurodant pirkimo pavadinimą, numerį ir datą. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
10.3. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (Tiekėjas nepateikė pasiūlymo kainos). 

11. SUSIPAŽINIMO SU PASIŪLYMAIS PROCEDŪROS

11.1. Susipažinimas su CPV IS priemonėmis gautais pasiūlymais, prilyginamas vokų atplėšimui, (toliau vadinamas Elektroninių vokų atplėšimo procedūra) vyks elektroniniu būdu. Elektroninių vokų atplėšimo procedūros pradžia nurodyta skelbime apie pirkimą.
11.2. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, bus pateikta po sprendimo dėl pirkimą laimėjusio pasiūlymo priėmimo. 
11.3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant. 

12. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

12.1. Pirkimui pateiktus pasiūlymus nagrinėja ir vertina Komisija. 
12.2. Pasiūlymai bus vertinami vadovaujantis Specialiųjų sąlygų nurodytuose kriterijuose.
12.3. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas. 
12.4. Komisija įvertina tiekėjų EBVPD pateiktą informaciją ir priima sprendimą dėl kiekvieno pasiūlymą pateikusio tiekėjo atitikties reikalavimams ir kiekvienam iš jų ne vėliau kaip per 3 darbo dienas nuo priimto sprendimo CVP IS priemonėmis praneša apie šio patikrinimo rezultatus. Teisę dalyvauti tolimesnėse pirkimo procedūrose turi tik tie tiekėjai, kurie atitinka perkančiosios organizacijos reikalavimus nustatytus Bendrųjų sąlygų ir Specialiųjų sąlygų nuostatas. Aktualių atitiktį pašalinimo pagrindų nebuvimą patvirtinančių dokumentų bus reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu (po pasiūlymų eilės nustatymo). 
12.5. Kai kartu su pasiūlymu tiekėjas pateikia ir pašalinimo pagrindų nebuvimą patvirtinančius dokumentus, komisija jų nevertina išskyrus, kai toks tiekėjas pagal vertinimo 20 rezultatus gali būti pripažintas laimėjusiu. Tokiu atveju pateikti dokumentai gali būti vertinami tik po to, kai įvertintas gautas pasiūlymas ir pagal vertinimo rezultatus jis gali būti pripažintas laimėjusiu (po pasiūlymų eilės nustatymo). 
12.6. Kai tiekėjas nepateikia EBPVD arba jei dalyvauja tiekėjų grupė, o pateikia tik vieno partnerio EBVPD, arba tiekėjas nepateikia ketinamų pasitelkti subtiekėjų EBVPD, Komisija kreipiasi į tiekėją ir prašo šį dokumentą pateikti per protingą terminą. 
12.7. Kai tiekėjas nepateikia EBPVD, tačiau pateikia bent vieną pašalinimo pagrindų nebuvimą ir/arba kvalifikacijos reikalavimų atitikimą užtikrinantį dokumentą, komisija prašo tiekėjo pateikti EBPVD. 
12.8. Jeigu tiekėjas EBPVD nepažymėjo, ar atitinka keliamą (-us) reikalavimą (-us), tuomet komisija turi prašyti tiekėjo patikslinti EBPVD per protingą terminą. Tokiu atveju komisija vertina tiekėjo pasiūlymą tik jam patikslinus EBPVD. 
12.9. Jeigu tiekėjas EBVPD yra pažymėjęs, kad reikalavimo neatitinka (pvz.: egzistuoja pašalinimo pagrindas, kai tiekėjas nėra nurodęs, kad taiko apsivalymo priemones), komisija tiekėjo pasiūlymą atmes ir toliau jo nevertins. 12.10. Tiekėjų, kurių EBVPD patvirtina atitiktį keliamiems reikalavimams (pašalinimo pagrindų nebuvimą), pasiūlymai vertinami toliau, t. y.: 
12.10.1. vertinama ar tiekėjo pasiūlyta kaina (įkainiai) nėra per didelė ir nepriimtina. 
12.10.2. vertinama ar tiekėjo siūlomos prekės/paslaugos atitinka techninės specifikacijos ir kitus pirkimo dokumentuose nustatytus reikalavimus, jei reikia kreipiamasi dėl pasiūlymo paaiškinimo ir pan.; 
12.10.3. Pasiūlymas bus atmetamas ir nevertinamas, jei tiekėjas neatitiks bent vieno iš nurodytų privalomų techninių parametrų.
12.10.4. vertinama ar pasiūlyme nėra kainos apskaičiavimo klaidų. Jeigu pateiktame pasiūlyme komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas.
Aritmetinių klaidų taisymas vykdomas:
	Eil. Nr.
	Pirkimo dokumentuose taikoma kainodara
	Pirkimo dokumentuose taikoma kainodara

	1.
	Fiksuota kaina Fiksuota kaina su peržiūra
	Taisant aritmetines klaidas negali būti keičiama bendra pasiūlymo kaina Eur su PVM. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis

	2.
	Fiksuotas įkainis Fiksuotas įkainis su peržiūra
	Taisant aritmetines klaidas negali būti keičiamas pasiūlytas įkainis Eur su/be PVM. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Palyginamoji bendra pasiūlymo kaina su/be PVM taisant aritmetines klaidas gali keistis

	3.
	Kintamas įkainis
	Taisant aritmetines klaidas negali būti keičiama įkainio pastovioji dalis Eur su/be PVM. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Palyginamoji bendra pasiūlymo kaina su/be PVM taisant aritmetines klaidas gali keistis

	4. 
	Sutarties vykdymo išlaidų atlyginimas
	Taikoma 1-3 punktuose aprašyta metodika, priklausomai nuo pasirinktos kainodaros.



12.10.4. vertinama ar nebuvo pasiūlyta neįprastai maža kaina (supaprastinto pirkimo atveju, vertinama tik ekonomiškai naudingiausią pasiūlymą pateikusio tiekėjo). Komisija reikalauja, kad tiekėjas (supaprastinto pirkimo atveju – ekonomiškai naudingiausią pasiūlymą pateikęs tiekėjas) pagrįstų pasiūlyme nurodytą prekių/paslaugų/darbų ar jos sudedamųjų dalių kainą, jeigu ji atrodo neįprastai maža. Pasiūlyme nurodyta kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį. 
12.10.5. atliekami kiti veiksmai, susiję su pasiūlymų vertinimu (pvz.: vertinama ar pateikti visi dokumentai, kurie turėjo būti pateikti kartu su pasiūlymu ir pan.). 
12.10.6. nustatoma pasiūlymų eilė pagal Specialiųjų sąlygų nustatytą ekonomiškai naudingiausio pasiūlymo vertinimo kriterijų. 
12.11. Nustačiusi galimą pirkimo laimėtoją, po pasiūlymų eilės sudarymo, komisija kreipiasi į galimą laimėtoją dėl aktualių dokumentų, patvirtinančių EBVPD nurodytą informaciją, pateikimo. Kreipimesi komisija nustato protingą terminą dokumentams pateikti. 
12.12. Jei tiekėjas iki nustatyto laiko nepateikė nė vieno aktualaus dokumento, patvirtinančio EBVPD nurodytą informaciją, komisija privalo prašyti šiuos dokumentus pateikti per protingą terminą. 
12.13. Jeigu komisijai kyla abejonių dėl tiekėjo tinkamumo, ji turi teisę kreiptis į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės, ji gali kreiptis į atitinkamas tos valstybės kompetentingas institucijas: 
12.13.1. jeigu tiekėjas yra iš ES valstybės narės, tuomet patikrinti informaciją komisija gali naudodamasi IMI sistema; 
12.13.2. jeigu tiekėjas yra ne iš ES valstybės narės, tuomet pateikus atitiktį reikalavimams (pašalinimo pagrindų nebuvimui) pagrindžiančius dokumentus, tačiau komisijai kilus dėl jų abejonių, ji gali prašyti tiekėjo patikslinti ar paaiškinti pateiktą informaciją arba pati kreiptis į atitinkamas tos valstybės kompetentingas institucijas. 
12.14. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams (jei taikomi), kokybės vadybos sistemos ir aplinkos apsaugos vadybos sistemos standartams (jei taikomi), tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis (jei taikoma), pasiūlymo galiojimo užtikrinimą patvirtinantis dokumentas (jei taikomas) ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. 
12.15. Iškilus klausimams dėl pasiūlymų turinio, komisija gali prašyti tiekėjų patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. 
12.16. Komisija dėl dokumentų tikslinimo turi pareigą kreiptis į tiekėją tik vieną kartą, tačiau tai neapriboja teisės komisijai kreiptis ir daugiau kartų. 
12.17. Jei tiekėjas pirkimo procedūrų metu nuslėpė informaciją ar pateikė melagingą informaciją apie atitiktį reikalavimams (nustatytiems Bendrųjų sąlygų III skyriuje ir Specialiųjų sąlygų III skyriuje), jo pasiūlymas atmetamas, ir informacija apie tokį tiekėją skelbiama CVPIS. Melaginga informacija laikoma netiksli, tikrovės neatitinkanti informacija, kai ją teikiantis asmuo suvokia arba negali nesuvokti, kad jo teikiama informacija neatitinka tikrovės.
12.18. Jeigu galimo pirkimo laimėtojo pateikti dokumentai rodo, kad egzistuoja pirkimo dokumentuose nustatyti pašalinimo pagrindai, komisija pašalina tiekėją iš pirkimo procedūros, išskyrus: 
12.18.1. VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas); 
12.18.2. Perkančioji organizacija, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją; 
12.18.3. jeigu ūkio subjektas, kurio pajėgumais remiasi, neatitinka reikalavimų, tačiau tiekėjas jį pakeičia reikalavimus atitinkančiu ūkio subjektu. 
12.19. Pašalinus tiekėją iš pirkimo procedūros dėl neatitikimo aukščiau nurodytiems reikalavimams, kreipiamasi į tiekėją, pasiūlymų eilėje esantį po pašalinto tiekėjo, dėl aktualių dokumentų pagal EBVPD pateikimo. 
12.20. Tiekėjo pateiktų pašalinimo pagrindų nebuvimo patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis. 
12.21. Komisija atmeta pasiūlymą, jeigu: 
12.21.1. tiekėjui kartu su pasiūlymu nepateikus, ir komisijai paprašius pateikti, nepateikė arba nepatikslino EBVPD arba, patikslinęs EBVPD, joje nurodė, kad yra pašalinimo pagrindai, ir kai tiekėjas nėra nurodęs, kad taiko apsivalymo priemones; 
12.21.2. tiekėjas pasiūlyme pateikė netikslius ar neišsamius duomenis apie pašalinimo pagrindų nebuvimą ir kvalifikacijos reikalavimų atitikimą ir, perkančiajai organizacijai prašant, nepatikslino jų; 
12.21.3. tiekėjas per perkančiosios organizacijos nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, dalyvavimo viešajame pirkime kaip tiekėjų grupės teisinio pagrindo dokumento (jei pasiūlymą teikia ūkio subjektų grupė), pasiūlymo galiojimo užtikrinimą patvirtinančio dokumento (jei pasiūlymo galiojimo užtikrinimo reikalaujama) ir dokumentų nesusijusių su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. 
12.21.4. pasiūlymas neatitiko pirkimo dokumentuose nustatytų reikalavimų (tiekėjo siūlomos prekės/paslaugos/darbai neatitinka pirkimo dokumentuose nustatytų reikalavimų, pasiūlymas nepasirašytas pirkimo dokumentuose nurodytu būdu, nepateikti techninėje specifikacijoje reikalauti dokumentai ir pan., tiekėjas nepateikė Specialiųjų sąlygų 3 priedo „Pasiūlymo forma“); 
12.21.5. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo; 
12.21.6. tiekėjo pasiūlyta kaina (įkainiai) yra per didelė ir nepriimtina; 
12.21.7. buvo pasiūlyta neįprastai maža kaina ir tiekėjas (supaprastinto pirkimo atveju – ekonomiškai naudingiausią pasiūlymą pateikęs tiekėjas) komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos. Komisija pasiūlymą, kuriame nurodyta neįprastai maža kaina, atmes jį, jei bus nustatyta, kad neįprastai maža kaina pasiūlyta dėl to, kad tiekėjas (supaprastinto pirkimo atveju – ekonomiškai naudingiausią pasiūlymą pateikęs tiekėjas) yra gavęs valstybės pagalbą arba bus bent vienas atvejis numatytas Viešųjų pirkimų įstatymo 57 str. 3 d. 
12.21.8. pasiūlymas buvo pateiktas ne perkančiosios organizacijos nurodytomis elektroninėmis priemonėmis; 
12.21.9. tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus.
12.21.10. tiekėjas aiškindamas pasiūlymą pakeitė pasiūlymo esmę – pakeitė kainą arba padarė kitų pakeitimų, dėl kurių pirkimo dokumentų reikalavimų neatitinkantis pasiūlymas tampa atitinkančiu pirkimo dokumentų reikalavimus. 
12.21.11. taisydamas aritmetines kainos apskaičiavimo klaidas pažeidė Bendrųjų sąlygų 12.10.3. punkte nurodytą klaidų taisymo metodiką ir (arba) papildė kainą naujomis dalimis. 

13. PASIŪLYMŲ VERTINIMO TVARKA

13.1. Pasiūlyme nurodyta kaina bus vertinama eurais. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, - pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. 
13.2. Pasiūlymų kainos bus vertinamos lyginant bendrą pasiūlymo kainą eurais be PVM. 
13.3. Tais atvejais kai, tiekėjų statusas pagal mokesčių mokėjimą reglamentuojančius teisės aktus bus nevienodas, perkančioji organizacija vertindama pasiūlymus, atsižvelgs į tai, kokia bus galutinės suma išleista viešajam pirkimui, įskaitant ir dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles.

14. SPRENDIMAS DĖL PIRKIMO SUTARTIES SUDARYMO

14.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. 
14.2. Jei yra tik vienas pasiūlymą pateikęs tiekėjas, jis pripažįstamas laimėtoju, jei jo pasiūlymas (pasiūlymo kaina ir kitos sąlygos) komisijos sprendimu yra priimtinos perkančiajai organizacijai. 
14.3. Pasiūlymai pasiūlymų eilėje surašomi ekonominio naudingumo mažėjimo tvarka pagal Specialiųjų sąlygų nustatytą ekonomiškai naudingiausio pasiūlymo vertinimo kriterijų. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. 
14.4. Sprendimas sudaryti sutartį priimamas, po to kai sudaroma pasiūlymų eilė ir nustatomas laimėjęs pasiūlymas. 
14.5. Perkančioji organizacija tiekėjams nedelsdama (ne vėliau kaip per 5 darbo dienas) praneša: 
14.5.1. apie priimtą sprendimą nustatyti laimėjusį pasiūlymą, dėl kurio bus sudaroma sutartis; 
14.5.2. nurodo nustatytą pasiūlymų eilę ir laimėjusį pasiūlymą; 
14.5.3. sutarties sudarymo atidėjimo terminą – 10 dienų (supaprastintų pirkimų atveju – 5 darbo dienų) laikotarpį, kuris prasideda nuo pranešimo apie sprendimą sudaryti sutartį išsiuntimo iš perkančiosios organizacijos tiekėjams dienos ir kurio metu negali būti sudaroma sutartis. Atidėjimo terminas gali būti netaikomas kai yra bent vienas iš Viešųjų pirkimų įstatymo 86 str. 8 d. 1-3 p. nustatytų pagrindų, t. y.: 14.5.3.1. vienintelis suinteresuotas dalyvis yra tas su kuriuo sudaroma pirkimo sutartis ar preliminarioji sutartis, ir nėra suinteresuotų kandidatų; 14.5.3.2. pirkimo sutartis sudaroma dinaminės pirkimo sutarties pagrindu arba preliminariosios sutarties pagrindu. 14.5.3.3. pirkimo sutartis sudaroma žodžiu. 
14.5.4. jei bus nuspręsta nesudaryti sutarties, minėtame pranešime perkančioji organizacija taip pat nurodo priežastis, dėl kurių buvo priimtas sprendimas nesudaryti sutarties. 
14.6. Sutartis turi būti sudaroma nedelsiant, bet ne anksčiau negu pasibaigė sutarties sudarymo atidėjimo terminas.

15. PRETENZIJŲ IR SKUNDŲ NAGRINĖJIMO TVARKA

15.1. Tiekėjų pretenzijos ir skundai nagrinėjami Viešųjų pirkimų įstatyme nustatyta tvarka. 

16. INFORMAVIMAS APIE PROCEDŪROS REZULTATUS

16.1. Perkančioji organizacija, gavusi tiekėjo CVP IS susirašinėjimo priemonėmis pateiktą prašymą, turi ne vėliau kaip per 15 dienų nuo prašymo gavimo dienos, nurodyti: 
16.1.1. tiekėjui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą; 
16.1.2. tiekėjui, kurio pasiūlymas buvo atmestas – pasiūlymo atmetimo priežastis, įskaitant jeigu taikoma, informaciją apie tai, kad buvo remtasi Viešųjų pirkimų įstatymo 55 str. 10 d. nuostatomis, o Viešųjų pirkimų įstatymo 37 str. 6 d. ir 7 d. nurodytais atvejais - taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės/paslaugos/darbai neatitinka nurodyto rezultato apibūdinimo ar funkcinių reikalavimų. 

17. PIRKIMO SUTARTIES SĄLYGOS

17.1. Pirkimo sutarties sąlygos pateikiamos Specialiųjų sąlygų VIII skyriuje. 
17.2. Sutartis privalo būti pasirašyta kvalifikuotu elektroniniu parašu. 
17.3. Sutartis gali būti pasirašoma fiziniu parašu (ranka) tik tais atvejais, kai neveikia elektroninio parašo sistema (-os) arba sutartį pasirašančios šalys (viena iš šalių) neturi elektroninio parašo ir nėra galimybių jį įsigyti. 

18. BAIGIAMOSIOS NUOSTATOS

18.1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymu. Esant prieštaravimams tarp pirkimo dokumentų ir Viešųjų pirkimų įstatymo, taikomos Viešųjų pirkimų įstatymo nuostatos. 
18.2. Perkančioji organizacija, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Šiuo atveju perkančioji organizacija neprisiima jokių įsipareigojimų dėl dalyvių patirtų nuostolių ar žalos atlyginimo, susijusių su pirkimo procedūrų nutraukimu ar pasiūlymo atmetimu.
